Here is a page extracted from Wikipedia that may contain CSS, HTML, and a lot of unformatted text.

Title: سلفيين مصر
Content: سلفيين مصر هما طايفه دينيه اسلامويه فى مصر بيعتبروا السلف ، يعنى المسلمين، مثل يحتذوا بيه و مصدر لتفكيرهم و مفاهيمهم و اسلوب حياتهم و قوانينهم و بيطالبوا بتحويل مصر لدوله دينيه اسلاميه بتطبق فيها الحدود ، و منع الاختلاط.

السلفيه فى الاصل حركه اسلاميه سنيه ظهرت فى منطقة نجد فى جزيرة العرب.

بعد ثورة 25 يناير 2011 فى مصر ظهر السلفيين فى شوارع مصر و هما لابسين جلاليب و مطولين دقونهم و اتهموا بإنهم اعتدوا على راجل قبطى فى قنا اسمه أيمن أنور ديمترى و قطعوا ودنه و حرقوا بيته بحجة " إقامة الحد " عليه بعد ما اتهموه انه بيسكن ستات مش كويسين فى عقاره  ، و انهم فى المنوفيه طردوا واحده ست من بيتها و رموا عفشها و حاجتها فى الشارع برضه بحجة انها ست مش كويسه ، و اتقال انهم هددوا بإنهم حايهاجموا الستات اللى مش متحجبين و حايرموا عليهم مية نار. رغم ان السلفيين بيطالبوا بالرجوع للماضى و تقليد السلف اللى عاشوا من قرون فى مجتمعات صحراويه بدائيه لكن بيستخدموا ادوات حديثه زى القنوات الفضائيه و الانترنت لنشر تعاليمهم و أفكارهم . من اشهر شيوخهم فى مصر محمد حسان و سعيد عبد العظيم و أحمد فريد و ياسر برهانى.

رغم كده فالسلفيين مش تيار واحد ، ففيه سلفيين هما فى الواقع وهابيين و دول ظهروا و زادت اعدادهم فى مصر بعد ما سافرت اعداد كبيره من المصريين للشغل فى شبه الجزيره العربيه و منطقة الخليج العربيه فى الفتره البتروليه فرجعو مصر و معاهم الافكار الوهابيه و بنو جوامع بيروجو فيها للمذهب الوهابى و كانت منهم اعداد كبيره من مدرسين المدارس فإنتشر المذهب فى مصر و هما بيعادو الحركات الصوفيه المسالمه . و ضد الدوله المدنيه و بينادو بتدمير الاثار و عدم بنا كنايس المسيحيين اللى اتهدت. شيخ الازهر وصف السلفيين بخوارج العصر.

وقت ثورة 25 يناير 2011 اقتحمت السجون و هربت اعداد كبيره من المساجين الاسلامويين و اطلقت الخونتا العسكريه اللى حاكمه مصر سراح متطرفين اسلامويين فى مصر و رفعت اسامى 3000 واحد من اللى كانو على ليستات الانتظار و عليهم قضايا و عاشوا سنين فى افغانستان و باكستان و منطقة الخليج العربيه و الشيشان و البوسنا و الهرسك و غيرها فقدروا يرجعوا مصر.

من اللى سمحت لهم السلطات الحاكمه بالرجوع لمصر من باكستان و افغانستان كان حسين شميط المتهم الاولانى فى محاولة اغتيال الرئيس حسنى مبارك فى اديس ابابا سنة 1995. حسين شميط كان متهم كمان فى قضية حرق نوادى الفيديو فى اسيوط سنة 1990 و فى قضية محاولة اغتيال وزير داخلية مصر السابق زكى بدر. و عينته الجماعه الإسلامية مسئول أول عنها فى افغانستان سنة 1996. حسين شميط رجع مصر بعد ماعاش هربان فى باكستان و ايران و افغانستان حوالى واحد و عشرين سنه رجع مصر فى اغسطس 2011 مع مراته الجزائريه و قرر الدخول فى العمل السياسى و الدخول فى انتخابات مجلس الشعب المصرى و قال انه قرر خوض الانتخابات بالتنسيق مع قيادات الجماعه الاسلاميه و ان اللى خلاه يدخل الانتخابات هو مناخ الحريه اللى بقى سايد فى مصر. الشيخ منتصر محمد أحمد عضو مؤسس فى حزب البناء والتنمية ذكر ان الحزب بيتفاوض مع حسين شميط لترشيحه على قايمة الحزب .

مؤتمر الدعوة السلفيه 
فى 1 ابريل 2011 عمل السلفيين مؤتمر سموه " مؤتمر الدعوة السلفية " فى جامع عمرو بن العاص فى القاهره و ظهر شيوخهم و هما لابسين العبايات و الشماغ السعودى و انتقدوا فيه التباهى بأن مصر فرعونيه ، موضحين إن الفرعونية هى " فرعونية عفنة " و اكدوا على ضرورة تطبيق الشريعه الاسلاميه فى مصر.

قال الشيخ السلفى سعيد عبد العظيم ان " فتح " مصر كان سبب اسلمتها و ان الدين عند الله هو الاسلام بس و إن الاسلام ادا الأقباط " امن و امان " ماحظيوش بيه قبل كده و استنكر جحودهم " بالجميل " و اعتبره " من اكبر الآثام ". وبيقول الشيخ سعيد ان السلفيين بيتعرضوا لهجوم شرس من العلمانيين و الليبراليين و الأقباط بالخصوص بعد نتيجة الاستفتاء على الدستور و اكد ان الهجوم على طايفته مسألة وقت لكن المستقبل حايكون للطايفه. و أكد إن " هناك هجمة إعلامية شديدة على منهج السلفية، رغم تجنبنا العنف، واقتناعنا بأن العنف فى مش موضعه أدى لنشر الدعوة السلفية المباركة".

الشيخ السلفى أحمد فريد من جهته أكد إن السلفيه جزء من " السلف الصالح رضى الله عنهم " و ان السلفيه هى الامتداد الصح للإسلام و قال هو كمان ان فيه هجوم بيتشن عليهم عن طريق الأقباط و الليبراليين و أكد ان القوانين الأرضيه ماتساويش حاجه بالنسبه للشريعه الاسلاميه ان الاسلام حرم الخمره لكن القوانين الامريكيه ماقدرتش تحرمها و ضاف ان فيه " خفافيش " فى مصر عايزه مصر تبقى علمانيه و ان الشريعه مافيهاش اى خلل من اى نوع.

الشيخ السلفى ياسر برهانى أكد ان اعظم الثوابت عنده هو مرجعية الشريعه الاسلاميه و ان لازم الشريعه تطبق بكل مقتضياتها و انهم مش حايقبلوا بأى دستور يخلى الشريعه فى المرتبه الرابعه.

عن هوية مصر و انتمائها اكد الشيخ السلفى على ان الهويه الاسلاميه هى هوية مصر اللى مش ممكن تكون تبعيتها للغرب لكن للإسلام و الشريعه الاسلاميه ، وضاف ان مش ممكن تكون فيه مساواه بين المسلم و مش المسلم لا فى الدنيا و لا فى الآخره و قال " مش ممكن ن قبل ما نولى أمرنا لقبطى " أو أن تكون الشريعة اللى بنحكم بيها مش الاسلام. و بالنسبه للستات اكد الشيخ السلفى ان الست زى القبطى مش ممكن تحكم المسلمين.

شيخ سلفى رابع هو محمد اسماعيل المقدم هاجم الإعلام و قال ان تغطيته للأحداث مافيهاش مصداقيه و اعتبره جزء من النظام السابق و ان لازم تتم " تصفية " رموزه ، و قال ان الاقباط و الليبراليين بيحاربوا السلفيين لإنهم عارفين ان المستفيد الاول و الأخير من " الحريه " دى هما السلفيين و ان الحمله الإعلاميه عايزه تشوه صورة الدعوه السلفيه ، و أكد أن الإسلام مابيرغمش حد على اعتناقه ، و وصف " فتح " الاسلام لمصر بإنه كان اسعد يوم فى تاريخ مصر و ان هويتها اسلاميه و ان المصريين مش لازم يقبلوا بأى حاجه تانيه.

ظهر فى مصر كمان دعاه و وعاظ سلفيين سعوديين بيخطبوا على منابر جوامع مصر. فى خطبة الجمعه 3 يونيه 2011 فى جامع فى امبابه اعتلى المنبر واعظ سعودى قال ان مش حايكون فى مصر دوله اسلاميه مادام فيها " ناس يرقصون ويغنون ولا يأمرون بالمعروف ويتعاملون مع أسهم البنوك ". و أكد على إن الخير اللى عم السعوديه ( بعد اكتشاف الغرب للبترول ) " هو نتيجة الأمر بالمعروف والنهى على المنكر وإقامة الدين والصلاة " .

فى 14 ابريل 2011 الشيخ محمد حسان أعلن فى برنامج " واحد من الناس " التلفزيونى انه بيتشرف بالانتماء للمنهج السلفى و اعلن رفضه لتولى واحده ست او مسيحى مصرى لمنصب الرياسه فى مصر و قال : " هل تقبل روما أن يكون رئيسها مسلماً؟ " ( قصده الفاتيكان و الفاتيكان بطبيعة الحال دوله دينيه كاتوليكيه او كنيسه و ماهواش ايطاليا السيكولاريه المدنيه. روما عاصمة ايطاليا مش عاصمة الفاتيكان. الفاتيكان مالهوش رئيس بالمعنى المعروف لكن زعيمه هو بابا الكاتوليك ) .

فى جامع فى جناين الهرم فى الجيزه تسائل الشيخ حسان فى خطبة جمعة 10 يونيه 2011 : " كيف يكون للاسلام حكم فى اللحظات التى يقضيها الانسان فى دورة الميه "الحمام" ولا يكون له حكم فى كل جزئية فى حياتنا " ، و قال " علينا أن نكون على حذر من الدعاوى التى تدعو لفصل الدين عن السياسة، فعلماؤنا بالإجماع يعرفون الخلافة الاسلامية على أنها حراسة الدين وسياسة الدنيا به ".

تقارير دوليه 
الموقف فى مصر بيتابعه المراقبين و الباحثين. جورنال الواشنطن بوست نشر فى يونيه 2011 تقرير عن توغل السلفيين فى السياسه و الحياه المصريه بعد ثورة 25 يناير 2011 بعد زوال حكم الرئيس حسنى مبارك اللى كان بيعتبر حكم مدنى. ذكرت الواشنطن بوست ان السلفيين بقوا بيكتبوا عبارات على شواطىء البحر فى اسكندريه ضد قعاد الصبيان و البنات مع بعض على البحر و ضد الخمور. بيقول الجورنال ان الجماعات دى ظهرت فى مصر من هامش المجتمع المصرى و هما ماليهم الحماس و الغرور ، و كتاباتهم بقت على الجدران واللوحات الاعلانيه. الجورنال نقل عن عبد المنعم الشحات المتحدث باسم السلفيين إن مصر حتشهد معركه بين رؤيتين. وإن السلفيين بيستعدون للظهور كقوه سياسيه قويه فى سباق الإنتخابات البرلمانيه اللى حتكون استفتاء مش رسمى على سؤال لأى أى لازم مصر تتحكم دينى فى مرحلة ما بعد مبارك. و بيضيف التقرير إن قادة السلفيين بيشكلو احزاب و بيستفيدو من مدونات الانترنت المزدهره فى المنطقه و بيعيدو تقديم نفسهم فى المجتمعات. و نقلت الواشنطن بوست عن عبد الله الأشعل الدبلوماسى السابق والمرشح للانتخابات الرئاسيه قوله إن السلفيين حيكونو قادرين على حشد قاعده كبيرة من المؤيدين فى الانتخابات انهم بيصوتو بحسب الأوامر مش بحسب القناعات. بيقول التقرير إن الشحات وغيره من قادة السلفيين بيقولو إنهم ناويين يلعبو دور مهم فى صياغة الدستور الجديد عشان يضمنو إنه يعكس تفسير صارم للشريعه الاسلاميه .

مسيرة القاهره و اقتحام حفله و فتنة الستات 
فى 23 سبتمبر 2011 عمل السلفيين مسيره فى القاهره مع الاخوانجيه و قالو انهم مستعدين يقدمو نفسهم شهدا فى سبيل تطبيق الشريعه الاسلاميه فى مصر ، و فى مؤتمر " حزب الأصاله " قال محمد عبد المقصود : " نحن نشارك فى العمل السياسى، لحد لا نترك البلد للعلمانيين والليبراليين " .

فى 13 نوفمبر 2011 اقتحم شيخ سلفى اسمه حازم شومان صالة اكاديمية النيل فى المنصوره كان معمول فيها حفلة للمغنى هشام عباس بحجة ان الغنا حرام ، و قال السلفى ان هدفه كان نصح الحاضرين لإبعادهم عن " المنكر ". خالد سعيد المتحدث باسم الجبهه السلفيه صرح بعد الحادثه ان اللى عمله شومان يتجازى عليه خير و ان " حسب ما علم، كان به مفاسد وحفل ماجن لا يقبل به، وأنه وجد اختلاطا وإثارة للغرائز، وهو امر مش مقبول على الاطلاق. فى 11 ديسمبر عمل الشيخ شومان ندوه فى كلية التجاره فى جامعة المنصوره عبر فيه عن حزنه لحالة شباب مصر فى الآونه الأخيره و أكد ان فيه منهم عايشين فى غيبوبه ، و دعا فيه : "ربنا يجوزكم يا شباب مثنى وثلاث ورباع ويجوز أخواتنا ويقعدن فى البيت وننهى فتنة الستات" . ، و بعدها بيومين عمل ندوه تانيه فى جامعة القاهره و حضر المحاضره عدد كبير من الشبان اللى بدقون و بنات محجبات و منقبات و كان فيهم معاهم بطاقات عليها " حزب النور ". فى المحاضره قال الشيخ السلفى " أن جامعة القاهرة أُنشئت لتنتج شبابا يقاومون شريعة الله ويرفضونها " ، و عن موضوع اقتحامه لحفلة المغنى هشام عباس وضح: " "أنا مريت بالصدفة قدام الحفلة ومرضتش أروح أنام وتتم معصية الله وفهمت أن هناك ستات عاريات على المسرح فدخلت ودعوت الشباب لترك دى المعصية"

تغطية تراث مصر التاريخى بالشمع 
السلفيين بيطالبو بتغطية التماثيل المصريه الفرعونيه بالشمع اكمنهم بيعتبروها أصنام مش اثار و تاريخ. فى ديسمبر 2011 أكد عبد المنعم الشحات المتحدث الرسمى باسم السلفيين على مطلب السلفيين و قال لجورنال الرأى العام إن التماثيل دى زى الاصنام اللى كانت فى مكه و لازم تتغطى بالشمع . بطبيعة الحال التهديد ده غريب ان الاثارات و التماثيل المصريه مرت عليها عصور اسلاميه كتيره ( أمويه و عباسيه و طولونيه و اخشيديه و فاطميه و ايوبيه و مملوكيه و عثمانيه و غيرها ) من مش ماحد من المعممين و رجال الدين او غيرهم تخطر على باله الفكره دى.

البيان الاول لهيئة النهى عن المنكر 

مع نهاية 2011 ظهرت فى مصر جماعه بتسمى نفسها هيئة الامر بالمعروف و النهى عن المنكر. و قالت مصادر سلفيه إن مهمتها هتكون " مراقبة السلوك العام فى كافة المرافق العامة كالشطوط  والحدائق والملاهى والشوارع والميادين الرئيسية، وغيرها لتقويم سلوكيات المواطنين وكل ما يتعارض مع الكتاب والسنة والالتزام بالزى الإسلامى المتمثل فى النقاب ". هيئة النهى عن المنكر اصدرت بيانها الاول و فى مدينة بور فؤاد ظهر شبان بدقون لابسين جلاليب بيضا و ماسكين عصيان فى ايديهم و حذروا الحلاقين من حلاقة دقون المسلمين او تسوية حواجب الرجاله اللى بتتسمى " تنمص " .

شعار هيئة الامر بالمعروف و النهى عن المنكر فى مصر عباره عن صقر نافش نفسه و ناكش جنحاته فى حالة انقضاض و هو واقف على سيف. اسم الصقر " صقر الشريعه ". الهيئه فى اول قرار ادارى ليها ادت مصمم الشعار مبلغ 3 الاف جنيه مكافاءه على تصميمه اللى شافت انه بيناسب مفاهيمها و رؤيتها و قالت: " تم اختيار صورة صقور الشريعة كشعار دائم بإجماع اراء اعضاء مجلسها التأسيسى " .

استيلاء الاسلامويين على الحكم فى مصر 
تحذيرات كتيره من الخبرا السياسيين فى العالم منهم هنرى كسينجر و مراكز دراسات دوليه بإن فيه احتماليه واقعيه بإن مصر ممكن تتحول لدوله دينيه بيحكمها الاسلامويين. اسرائيل بطبيعة الحال بحكم انها خاضت حروب كتيره مع مصر و فيه بينهم معاهدة سلام بتابع تطورات الاحداث فى مصر بعد ثورة 25 يناير 2011 و سقوط حكم الرئيس حسنى مبارك اللى حافظ لمدة 30 سنه على معاهدة السلام اللى عملها الرئيس انور السادات و اللى بيها انتهت حالة الحرب مابين مصر و اسرائيل. البروفيسور ديفيد بوقعى الخبير الاستراتيجى بشئون الشرق الأوسط فى جامعة حيفا و المستشار السياسى للحكومه الاسرائ بعديه وضح ان اسرائيل قلقانه من التطورات اللى بتحصل فى مصر اكمنها بتعتبر اللى بيحصل فى مصر بيصب فى مصلحة الاسلامويين اللى عايزين يحتلو مصر و لو نجحو هيلغو معاهدة السلام و هيعلنو الحرب على اسرائيل ان الاسلامويين فى مصر بيتبعو مخططات تمكنهم من الاستيلاء على مؤسسات الدوله زى ماعمل الاخوان المسلمين و حركة حماس فى غزه. بطبيعة الحال اسرائيل قوه عسكريه مايستهانش بيها و امريكا و كل الغرب معاها بالسلاح و العتاد و التكنولوجيا المتقدمه و بالتالى اسرائيل مش قلقانه من هزيمه عسكريه لكن من اضطرارها لدخول حرب ضد مصر فى الاخر و الرجوع لحدود 5 اكتوبر 1973 على الضفه الشرقيه لقناة السويس بعد ما اتعملت معاهدة سلام هيصعب تعويضها لو ضربها الاسلامويين فى مقتل. من ناحيه تانيه نقل جورنال "يديعوت أحرونوت" تصريحات للجنرال عوزى ديان القيادى فى المخابرات الاسرائ بعديه "الموساد" و النايب السابق لرئيس أركان الجيش الإسرائيلى بإن اسرائيل بقت قلقانه من امكانية وصول الاسلامويين للحكم فى مصر و ان الاسلامويين بيسعو للإطاحه بحكم العسكر و إقامة حكم اسلاماوى فى مصر. و شرح الجنرال ان الاسلامويين هيفضلو فى صراعات مستمره مع المجلس الاعلى للقوات المسلحه المصريه بهدف الوصول للحكم. الجنرال عوزى ديان وضح ان اسرائيل لازم تكون على اهبة الاستعداد لمواجهة أوحش السناريوهات فى حالة استيلاء الاسلامويين على الحكم فى مصر و ان الجيش الاسرائيلى مستعد لمواجهة التهديدات الارهابيه فى سينا اللى بتمثل خطر على حدود اسرائيل و على امنها القومى .

مصادر

لينكات برانيه و مصادر 
 الامر بالمعروف و النهى عن المنكر تهدد صالونات الحلاقة بعدم حلق اللحى فى مصر ...
 "الامر بالمعروف" تبدأ قراراتها الإدارية بـ"مكافأة" لمصمم شعار الصفحة... 
 السلفيون: نرفض الدولة المدنية.. ومرشحو الرئاسة مزيفون.. والصوفية "ملاحدة".. والليبراليون "منحرفون".. والمسيح من الصحابة.. ولا سلام مع اسرائيل ... 
 اسرائيل: الاسلاميون هايكونون فى صراعات مستمرة مع المجلس الاعلى للقوات المسلحة، من اجل الوصول بأى طريقة الى حكم مصر... 
 شيخ الازهر الدكتور احمد الطيب يصف "السلفيين" بـــ «خوارج العصر»...
 
 فيديو : ناشطات إيرانيات ينشرن فيديو لتحذير المصريات من التيارات الاسلامية... 
 المتهم بمحاولة اغتيال مبارك بأديس أبابا يترشح للانتخابات فى الأقصر... 
 داعية سلفي مصري كبير يقتحم حفل لهشام عباس بدعوى أن الغناء حرام...
 "البناء والتنمية" يتفاوض مع المتهم باغتيال مبارك لترشيحه على قائمته... 
 السلفيون يصعِّدون: تهديدات بالشهادة فى سبيل تطبيق الشريعة...
 الداعية السلفى محمد عبد المقصود: لا يجوز أن يتولى القبطى او المرأة رئاسة الجمهورية او رئاسة الوزراء...
 
 داعية سعودى بجامع فى إمبابة: لا دولة اسلامية بمصر طالما بيها راقصات ...
 مركز حقوقى: سلفيون يهددون بمهاجمة مش "المحجبات"...
 السلفيين: تولى المرأة مناصب قيادية بالدولة لابد وأن ينقضى ولا يجوز ولاية المرأة على الرجل...
  واشينطون بوست: السلفيون يحدثون تغييراً كبيراً فى المشهد السياسى ...
 بلاغ للنائب العام يطالب بتحويل قاطع أذن القبطى للمحاكمة العسكرية ...
 مفتى الجمهورية: حادثة قطع أذن مواطن قبطى بقنا "جريمة كبرى" ...
 الشيخ حسان: كيف يكون للاسلام حكم فى اللحظات التى يقضيها الانسان فى دورة الميه ولا يكون له حكم فى كل جزئية فى حياتنا... 
 بالفيديو.. الاف المنتقبات والسلفيين يطالبون بإقالة المفتى ...
 مسيرة الاف السلفيين الى الكاتدرائية المرقصية ...
 السلفيون بمصر يطلقون حزباً سياسياً...
 السلفيون والإخوان بمصر: امريكا الاسلامية قادمة وهايكون لنا خليفة...
 احتمال تحالف سلفى-اخوانى .. الدعوة السلفية: اول الشروط لمناصرة مرشحى البرلمان هو الإيمان بالشريعة الاسلامية ... 
 "سلفيو المنيا" يصفون الهجوم عليهم بـ"ثورة أبى لهب" ... 
 محمد حسان : أرفض تولى المرأة والقبطى رئاسة الجمهورية .. وأدعو كل مسلم الانتساب للمنهج السلفى ... 
 مدحت قلادة القيادى بمنظمات أقباط المهجر يكتب ردا على خالد صلاح: مخاوف الأقباط من السلفيين ...
 مشايخ "الدعوة السلفية": رفض تطبيق الشريعة جحود ولا مساواة بين المسلم و مش المسلم.. ونرفض تولى القبطى او المرأة امرنا.. والمنهج السلفى هو الامتداد الصحيح للاسلام و"الخفافيش" يريدون مصر علمانية ... 
 "الجبهة" يتهم السلفيين بهدم 100 ضريح ويطالب بمحاكمتهم ... 
 مصر الهاربة الى القدام ...
 سلفيون يحرقون ضريح سيدى عز الدين بالمنوفية ...
 المصرى اليوم: السلفيون: سنطبق منهجنا الإسلامى مهما كلفنا الامر وإذا أراد «النصارى» أمان فعليهم الاستسلام لحكم الله ... 
 قلق فى الاوساط السياحية بعد ظهور منشورات بالغردقة "تحرم" السياحة.. وموقع سلفى يصف المناطق الاثرية بـ"معابد الكفار".. وخبراء يحذرون من كارثة اقتصادية بسبب التطرف ...
 مفتى الجمهورية: حادثة قطع أذن مواطن قبطى بقنا "جريمة كبرى" ...
 "حواس" رداً على السلفيين: مصر لن تصبح أفغانستان ثانية ...
 السلفيين فى شوارع مصر فى القرن 21 بيقودوها للمستقبل - فيديو ...
 Salafi group reaffirms call to set Egypt’s Pharaonic relics in wax 
 "شومان": اللهم زوج الشباب مثنى وثلاث ورباع وتنتهى فتنة الستات 
 حازم شومان: جامعة القاهرة أنشئت لمحاربة الشريعة 
 نقيب السياحيين: لا أخشى على القطاع من الإخوان لكن القلق من السلفيين
 مستقبل مظلم .. أيها الليبراليين أين أنتم ...

ثورة مصر 2011
قهر
سلفيين مسلمين
اسلامويه
اضطهاد الأقباط
متعلمين فى جامعة القاهره